**Earth nedlægger dine ører med nye drone-metal sange**

*Den amerikanske duo udforsker igen, hvor storslået drone metal man kan skabe i et minimalistisk univers på albummet Full Upon Her Burning Lips. Lad dig besnære af deres imposante sange i Lille VEGA den 2. december.*

Earth har siden 90’erne været en markant figur på den alternative rockscene i USA. Debutalbummet *Earth 2* har cementeret duoen som en af pionererne inden for drone metal og ageret inspiration for bands som Sunn O))), Job og Sleep med deres minimalistiske og repetitive sangstrukturer.

På det nye album, *Full Upon Her Burning Lips*, dyrker Earth stadig minimalisme-princippet og er sparsommelige og tilbageholdene i instrumenteringen. Der bliver skrællet noget af lagene, som blev tilføjet lyduniverset på tidligere album. På denne måde får Adrienne Davies’ trommer og perkussions lov til at fylde mere.

*Full Upon Her Burning Lips* åbner med sangen “Datura’s Crimson Veils”, hvor Dylan Carlsons sepia-tonede guitarer slingrer gennem et goldt landskab, mens Davies punkterer melodien med trommer, der ringer til begravelse. Der bliver trukket tråde tilbage til *Angels of Darkness, Demons of Light*-albummet, men uden dens ornamentering.

Dylan Carson har sagt følgende om indspilningsprocessen: “*It was definitely a very organically developed record. I limited the number of effects I used. I always like the limiting of materials to force oneself to employ them more creatively. Previous Earth records were quite lush sounding, and I wanted a more upfront and drier sound, using very few studio effects.”*

I mindre erfarne hænder kunne den form for begrænsning reducere kompositionernes rammer, men Carson og Davies har altid trivedes med reduktive metoder. Albummets ti sange er blevet til i tour-pauser, øvesessions i studiet og gennem arbejde på andre projekter. De blev efterfølgende mixet og mastereret af en gammel kending i Earth sammenhæng, Mell Dettmer.

Han har highlightet dybden i duoens sparsomme univers og indfanget gemte dimensioner. Den cykliske udformning af sange som ”She Rides an Air of Malevolence” og “An Unnatural Carousel” afslører nye former for en tålmodig lytter. De subtile variationer skaber et kalejdoskop af sonisk aktivitet.

**Fakta om koncerten:**

Earth (US)

Mandag d. 2. december kl. 20.00

Lille VEGA, Enghavevej 40, 1674 København V

Billetpris: 180 kr. + gebyr

Billetsalget starter i dag via vega.dk og Ticketmaster.dk